**Проект**

**ЗАКОН**

**за изменение и допълнение на Закона за електронните съобщения**

(обн., ДВ, бр. 41 от 2007 г.; изм. и доп., бр. 109 от 2007 г., бр. 36, 43 и 69 от 2008 г., бр. 17, 35, 37 и 42 от 2009 г.; Решение № 3 на Конституционния съд от 2009 г. - бр. 45 от 2009 г.; изм. и доп., бр. 82, 89 и 93 от 2009 г., бр. 12, 17, 27 и 97 от 2010 г., бр. 105 от 2011 г., бр. 38, 44 и 82 от 2012 г., бр.15, 27, 28, 52, 66 и 70 от 2013 г., бр. 11, 53, 61 и 98 от 2014 г., бр. 14 от 2015 г.; Решение № 2 на Конституционния съд от 2015 г. - бр. 23 от 2015 г.; изм. и доп., бр. 24, 29, 61 и 79 от 2015 г., бр. 50, 95, 97 и 103 от 2016 г.)

**§ 1.** В чл. 331:

1. Създава се нова ал. 10:

„(10) Предприятие, предоставящо обществени електронни съобщителни мрежи и/или услуги, което предостави на комисията невярна информация по чл. 6в от Регламент (ЕС) № 531/2012, се наказва с имуществена санкция в размер от 50 000 до 2 000 000 лв.“

1. Досегашната ал. 10 става ал. 11.

**§ 2.** В чл. 334б, ал. 1, т. 4 думата „нарушение“ се заменя с „нарушения“ и след „на“ се добавя „чл. 6а, чл. 6б, във връзка с чл. 3, чл. 4 или чл. 5 от Регламент за изпълнение (ЕС) 2016/2286 на Комисията от 15 декември 2016 година за определяне на подробни правила относно прилагането на политика за справедливо ползване и относно методиката за оценяване на устойчивостта на премахването на надценките на дребно за роуминг, както и относно заявлението, което се подава от доставчика на роуминг за целите на тази оценка, и“.

**Допълнителна разпоредба**

**§ 3.** Този закон въвежда мерки по прилагането на Регламент № 531/2012 (ОВ, L 172/10 от 30 юни 2012 г., изм. OB, L 310/1 от 26 ноември 2015 г. и ОВ, L 147/1 от 9 юни 2017 г.).

**Заключителна разпоредба**

**§ 4.** Този закон влиза в сила от деня на обнародването му в „Държавен вестник“.